ming030890/wiki-yue-high-quality huggingface dataset:
小學校際通識大賽2019

小學校際通識大賽2019（英文：Primary School Quiz 2019）係香港電台同全港青年學藝比賽大會合辦嘅小學校際問答比賽，由預賽「小學常識挑戰賽2018」成績最好嗰27隊參加。由黃大鈞、沈殷怡、劉焯文（第2集知識睇片題同第10集至第13集競技藍紅綠）主持。

預賽：小學常識挑戰賽2018
「小學常識挑戰賽2018」係「小學校際通識大賽2019」嘅預賽，希望入圍參加「小學校際通識大賽2019」嘅學校，需要以學校名義報名並派出最少位學生參加「小學常識挑戰賽2018」。

比賽
已經報名參加「小學校際通識大賽2019」嘅學校，並喺「小學常識挑戰賽2018」成績最好嗰27間小學入圍比賽，27隊參賽學校需經歷初賽、9隊晉級複賽、最後有3隊進入決賽，以爭奪冠亞季軍寶座。

學術必答題
以學科知識為主，藍、紅、綠組順序作答，每組有底分100分，限時90秒，回答12條題目，答啱加20分，答錯或棄權唔扣分，限時內答對全部題目額外加30分。

知識睇片題
考考大家嘅理解同分析能力，同學先睇一段短片，然後回答問題，頭五條係搶答題，答啱加30分，答錯扣20分。第六條係思考題，答啱加40分，答錯唔扣分。

競技藍紅綠
參賽隊伍每次都會接受兩個挑戰，每集唔同形式。進行第二關前可以考慮使用皇牌，如使用皇牌並喺第二關勝出可以額外加30分；相反使用皇牌而未能勝出者會被扣20分。

通識搶答題
限時內搶答題目，答啱加30分，答錯或棄權扣20分，所有問題冇得補答。

第一集
參賽學校︰
藍組︰華德學校
紅組︰香港培正小學
綠組︰東華三院王余家潔紀念小學
知識睇片題
介紹收割稻米嘅過程。
競技藍紅綠
競技名︰橙皮500克
第一關：三組同時進行，其中一位隊員要喺購物區揀橙，完成任務可以加30分。
第二關：各組合作搣橙皮，橙皮重量最接近500克者為之第一名。

第二集
參賽學校︰
藍組︰將軍澳天主教小學
紅組︰陳瑞祺(喇沙)小學
綠組︰聖公會主風小學
知識睇片題
介紹雞嘅飼養過程。
競技藍紅綠
競技名︰真假生熟蛋
第一關：參賽學生需要從生蛋同熟蛋之中要揀選出並運送熟蛋同運送熟蛋，完成任務可以加30分。
第二關：參賽學生需合作剝雞蛋殼，喺限時內完整噉剝得最多完整雞蛋嗰一組為之第一名。

第三集
參賽學校︰
藍組︰吳氏宗親總會泰伯紀念學校
紅組︰聖類斯中學(小學部)
綠組︰聖保羅書院小學
知識睇片題
介紹中醫藥。
競技藍紅綠
競技名︰粒粒粟米皆辛苦
第一關：每組三名學生合作挑選和運送粟米，完成任務可以加30分。
第二關：參賽學生合作剝粟米衣、粟米鬚同粟米粒，總重量最接近500克嗰一組為之第一名。

第四集
參賽學校︰
藍組︰九龍塘學校（小學部）
紅組︰聖公會呂明才紀念小學
綠組︰北角循道學校
知識睇片題
介紹導盲犬訓練。
競技藍紅綠
競技名︰拆穿鞋帶Go Go Go
第一關：參賽學生合作拆開同接駁鞋帶，再利用鞋帶運送一對鞋，完成任務可以加30分。
第二關：各組合作穿綁鞋帶之後打結並掛上鞋，最快掛上最多鞋嗰組為之第一名。

第五集
參賽學校︰
藍組︰嘉諾撒小學
紅組︰道教青松小學
綠組︰油蔴地天主教小學
知識睇片題
主持示範騎馬及介紹馬術
競技藍紅綠
競技名︰競速菜市場
第一關：參賽學生頭戴特製頭盔運送蔬菜到終點區，完成任務可以加30分。
第二關：各組員合作製作最多數量嘅漢堡包。

第六集
參賽學校︰
藍組︰中華基督教青年會小學
紅組︰英華小學
綠組︰油蔴地天主教小學（海泓道）
知識睇片題
介紹環保胡琴嘅特性。
競技藍紅綠
競技名︰麵團大作戰
第一關：每組三名學生輪流將麵團掟入同手帶顏色相同嘅方格內，掟入9個或以上麵團嗰組完成任務，可以加30分。
第二關：參賽學生喺限時內計算三條數學題，並按要求製作出相應數量同形狀嘅麵餅或湯圓。答中最多數學題，所製作出嘅麵餅同湯圓又合格嘅組別勝出。

第七集
參賽學校︰
藍組︰元朗商會小學
紅組︰路德會聖馬太學校 (秀茂坪)
綠組︰天水圍天主教小學
知識睇片題
介紹用廚餘染布。
競技藍紅綠
競技名︰我要做Model
第一關：隊員要依照三個公仔嘅造型，幫自己穿上相同嘅服飾，喺限時內成功完成任務可以加30分。
第二關：參賽學生合作摺衫，限時之內衫數目最多嗰組勝出。

第八集
參賽學校︰
藍組︰聖公會聖提摩太小學
紅組︰中西區聖安多尼學校
綠組︰北角官立小學
知識睇片題
介紹氣象站嘅設施。
競技藍紅綠
競技名︰今日我大「曬」
第一關：每組三位學生合作運送指定顏色同數量嘅衫，完成任務後可以加30分。
第二關：參賽學生須計算一條數學題，並以扣衫鈕扣嘅方式表示答案。最快答中數學題，又扣啱鈕扣、掛啱衫嗰組勝出。

第九集
參賽學校︰
藍組︰般咸道官立小學
紅組︰香海正覺蓮社佛教正覺蓮社學校
綠組︰港九街坊婦女會孫方中小學
知識睇片題
介紹中式點心製作。
競技藍紅綠
競技名︰速度•電•競賽
第一關：各組學生抽出唔同型號嘅電池並接力運送，限時內成功運送指定數量嘅電池可以加30分。
第二關：各組利用電池、電線同開關掣駁通電路，最快成功開着燈泡同風扇嗰組為之第一名。

第十集
參賽學校︰
藍組︰東華三院王余家潔紀念小學
紅組︰陳瑞祺(喇沙)小學
綠組︰吳氏宗親總會泰伯紀念學校
知識睇片題
搭高鐵要留意事項。
競技藍紅綠
競技名︰合力傳球
第一關：隊員合力用羽毛球拍運送20個網球到終點區，完成任務可以加30分。
第二關：隊員用特製膠板，逐一繞過障礙，運送最多數量嘅網球到終點區。

第十一集
參賽學校︰
藍組︰聖公會呂明才紀念小學
紅組︰道教青松小學
綠組︰英華小學
知識睇片題
介紹香港嘅街燈。
競技藍紅綠
競技名︰環環相扣
第一關：隊員需要疊高骨牌做成兩個橋躉，再將橋面放上。橋面必須高過下面嘅障礙物，喺限時內完成任務可以加30分。
第二關：參賽學生合作砌骨牌，並喺指定位置放入顏色牌，以骨牌推倒最多顏色牌嗰一組勝出。

第十二集
參賽學校︰
藍組︰路德會聖馬太學校（秀茂坪）
紅組︰北角官立小學
綠組︰港九街坊婦女會孫方中小學
知識睇片題
介紹陶藝創作。
競技藍紅綠
競技名︰齊心入球準準準
第一關：每組隊員輪流蒙住雙眼，聽從隊友指示，由起點區經過障礙物行到終點區射波，限時之內每位隊員都成功射入一球，可以加30分。
第二關：三組輪流挷波入圓筒，以「過四關」形式連成直線，連成最多直線嗰組為之第一名。

第十三集
參賽學校︰
藍組︰吳氏宗親總會泰伯紀念學校
紅組︰英華小學
綠組︰路德會聖馬太學校(秀茂坪)
「知識睇片題」
今集有兩條短片，第一條介紹香港嘅郵票設計，第二條介紹一種由菇菌生長而成嘅新物料。
「競技藍紅綠」
呢回合包括四項挑戰。
第一關︰動動腦筋
三組同學輪流報數，由1數到50，喺指定數字或佢嘅倍數，要做出相應動作，做錯會被淘汰出局。留到最後嗰組為之第一名。
第二關︰路路尋謎
三組同時進行，每組根據手上嘅「尋謎指南」，分別前往四個港鐵站完成指定任務，最短時間完成最多任務組為之第一名。
第三關︰步步「棋」兵
以鐵路路線圖作為棋盤，上面有各種機關，一位隊員擲骰，一位隊員依照所得數字喺棋盤上行走，並尋找金幣，另一位隊員就負責去挑戰站接受考驗。擲骰十二回合之後，得到最多金幣嗰組為之第一名。
第四關︰球球進帳
三組同時進行，波枱上有15個黑色波同3個顏色波。三組同學輪流比賽，用白色波將枱上嘅波撞入窿度。黑波得1分，而顏色波則得3分。得分最高嗰組為之第一名。
小學館

小學館係日本嘅綜合出版社，創辦初期以出版啱小學生嘅教育圖書為主要業務，所以有呢個名。
小學館同集英社、白泉社等三間出版社一齊成立一橋集團（一ツ橋グループ），成為日本最大嘅出版集團，並同音羽集團（以講談社為核心）、角川集團（以角川書店為核心）、新潮社齊名。
小學

小學，或者叫小學校，係幼稚園之後嘅教育，係正規教育嘅第一個階段，基礎教育重要部分。學齡喺每個國家都有啲唔同。大多數啲國家嘅小學階段教育係總共有六個年級。好多人小學畢咗業之後，會升讀中學。
響小學讀嘅學生叫小學生，香港俗語又叫做小學雞‎或者小學狗。
小學教育

小學教育（英文：Primary education）一般係喺學前教育之後，學生喺小學入面接受嘅六年教育。一般嘅小學教育分咗做「初小」同「高小」，小學教育之後就係中學教育。
小學雞私奔記

《小學雞私奔記》（粵拼：siu2 hok6 gai1 si1 ban1 gei3，英文：Moonrise Kingdom）係套喺2012年上畫嘅美國浪漫片，韋斯安德遜導演，主角係布斯韋利士。
小宇

小宇（粵拼：siu2 jyu5；1983年11月22號—）係一個臺灣歌手、詞曲作家同音樂人。佢響桃園中壢出世，2003年入行；合作歌手包括蘇永康、徐若瑄、Twins、蕭亞軒、蔡依林、張惠妹、A-Lin、唐禹哲、蘇見信同埋鄧福如等等。原名宋庠鋒，後改名宋念宇。
寶雲道花園

寶雲道花園，香港公園之一，遊樂場之一，喺灣仔寶雲道，英文叫Bowen Road Garden。行政上歸灣仔區。設施有狗公園、寵物公園、花園、寵物共享公園，以及公園座椅、狗糞收集箱。公園日日廿四小時開放。歸康樂及文化事務署管。園內禁煙。
寶靈頓道

寶靈頓道（英文：Bowrington Road）係香港灣仔一條馬路，由軒尼詩道開始，去到祥和里。街名係嚟自第四任香港總督寶靈。
寶雲道網球場

寶雲道網球場，香港運動場之一，專門玩網球，喺灣仔寶雲徑二號B，近寶雲道，英文叫Bowen Road Tennis Court。行政上歸灣仔區。設施有網球場。
寶靈渠

寶靈渠（英文：Bowrington Canal，近年亦直譯做寶靈頓運河）係香港1850年代尾起好嘅一條水渠，喺而家跑馬地北面、灣仔東面、銅鑼灣西面嘅位置，個名嚟自嗰時做緊第四任香港總督嘅寶寧。

史
寶靈渠前身係由黃泥涌北面叫鵝頸澗嗰一段，因為未起渠嗰陣條澗彎曲似鵝頸，所以就叫鵝頸澗，跨過鵝頸澗嘅橋就順理成章叫鵝頸橋，嗰一頭就叫鵝頸區。
1850年代，寶寧發展嗰一區，將鵝頸澗改做人工水渠，就叫寶靈渠，嗰一頭個英文名就叫寶靈城（英文：Bowrington Town）。渠兩邊嘅路分別叫堅拿道東同堅拿道西，附近重有條寶靈頓道。
1922年到1929年，香港政府搞海旁東填海計劃，喺灣仔嗰頭填海，寶靈渠亦由明渠改做暗渠。1970年代，暗渠上面起咗條行車天橋，叫堅拿道天橋。
寶雲道臨時遊樂場

寶雲道臨時遊樂場，香港公園之一，遊樂場之一，喺香港灣仔寶雲道，英文叫Bowen Road Temporary Playground。行政上歸灣仔區。設施有羽毛球場。公園全日開放。
寶雲道健身徑

寶雲道健身徑，香港健身徑之一，喺灣仔寶雲道，英文叫Bowen Road Fitness Trail。行政上歸中西區。設施有緩跑徑、健身徑。
寶雲道公園

寶雲道公園，香港公園之一，遊樂場之一，喺灣仔寶雲道同灣仔峽道交界，蘭谷之中，英文叫Bowen Road Park。行政上歸灣仔區。園內有涌，山上流落山下。設施有狗公園、寵物公園、寵物共享公園、公園，以及公園座椅、狗糞收集箱。公園日日廿四小時開放。歸康樂及文化事務署管。園內禁煙。
己酉

己酉係六十干支入面嘅第46個。

己酉年
己酉年係黃曆第46年，係雞年嘅排序之一。
己連拿小學

己連拿小學（英文：Glenealy School）係香港半山區一間私立國際小學，喺香雪道7號，屬英基學校協會旗下學校，1959年創校。
呢篇己連拿小學係關於香港教育（包括學校）有關嘅楔位文章。你可以透過編輯或修訂增加佢嘅內容。
己醣

己醣（hexose），又叫六碳醣，係醣一種，分子有碳原子六粒。己醣都係單醣，按其有醛基定酮基，分己醛醣同己酮醣。
已解遊戲

井字過三關好簡單，截至 2023 年為止已經係一隻解咗嘅遊戲。
已解遊戲（已經解決咗嘅遊戲）係博弈論同遊戲相關研究上講到嘅一個概念。如果話某隻遊戲係一隻已解遊戲，意思係話喺呢隻遊戲嘅任何一個位，假設兩位玩家都識用同會用最好（令自己贏面有咁大得咁大）嘅策略，觀察者可以完美噉預測結果會係點，即係會完美估到邊個贏定係打和。

類型
睇埋：決策樹
已解遊戲可以按「有幾已解」嚟分三大類型:3 ：
極弱已解：淨係知道個結果（邊個贏定係打和？），唔知要用咩策略達到嗰個結果。
弱已解：由起始狀態開始玩，已經知道結果同策略。
強已解：由是但一點開始玩，都會知道結果同策略。

遊戲
圖解：用兩難嘅方法贏井字過三關。留意一過咗第五步，無論 X 填乜都會輸。
睇埋：井字過三關、遊戲同解國際象棋
例如井字過三關就係一隻已解遊戲。井字過三關係一隻好簡單嘅遊戲，喺第一步得嗰三個可能性咁少—
填中間、
填角落（填左上角、填右上角、填左下角同填右下角功能上等同）同
填側邊（填左側、填右側、填上側同填下側功能上等同）。
用以下噉嘅策略玩，可以達致包保坐底打和，永遠都唔會輸。想像而家輪到一位玩家填，無論佢係交叉定圓圈都好，佢都要由以下嘅列表度揀位置最高嗰一步嚟行（如果 1 執行唔到，就用 2；如果 2 執行唔到，就用 3... 如此類推）：
贏：如果自己已經有兩個符號成一條線，填第三個落去，贏。
擋：如果對手已經有兩個符號成一條線，要即刻喺第三個位嗰度填自己符號。
兩難：要營造一個局勢，令自己跟住落嚟有兩個贏位（填咗就即贏）可以填。
擋兩難：如果對手下一步可以製造一個兩難，自己就要郁手阻擋佢個兩難；擋兩難嘅一個特殊情況係，如果自己霸住中間而對手霸咗兩隻相反嘅角（即係對手霸咗左上右下或者左下右上），自己填角落會即輸，應該要填側邊。
填正中央。
填同對手相反嘅角落。
填角落。
填側邊。
好似井字過三關噉嘅遊戲，算係強已解。
有關複雜啲嘅已解遊戲，可以睇睇跳棋。

解法
内文：窮舉搜尋
睇埋：期望值同可運算度
要達致弱已解或者強已解，最簡單直接嘅方法係窮舉搜尋：窮舉搜尋係演算法一類，泛指靠住「將啲可能性逐個逐個攞嚟睇」解決問題嘅演算法；呢種做法可以輕易噉解決一啲簡單嘅遊戲—例如井字過三關噉，井字過三關喺第一步得三個可能性，而可能性少就表示，電腦唔使嘥好多工夫就可以睇勻晒所有可能性。相比之下，國際象棋淨係第一步白棋行嗰刻已經有 20 個可能性咁多，而跟住落嚟可能性嘅數量會有爆發性嘅增長，喺十步之前已經會超過 100 萬個可能性，廿一世紀初嘅電腦仲未有足夠嘅運算能力，做唔到「將咁多個可能性逐個逐個攞嚟睇，喺合理咁短嘅時間內畀答案」。

睇吓
複雜度
演算法
遊戲平衡：遊戲平衡做得唔好，好易會搞到隻遊戲出現「勁用某一種策略就包贏或者包打和」嘅情況。
有關運算能力「夠唔夠」以及係「會點增長」嘅問題，可以睇睇運算複雜度、摩亞定律同埋量子運算。
已讀不回

《已讀不回》（英文：Bluetick）係香港電視娛樂同新加坡新傳媒聯合製作嘅電視劇，改編自孤泣嘅同名懸疑愛情小說。套劇由黃又南、陳泂江、岑樂怡、廖啟智、羅家英、陳子豐、強尼、陳俞希、黃奕晨、沈琳宸、雅慧、徐鳴杰主演，梁崇勳監製，鄧衍成執導。
套劇夾雜懸疑同愛情成份，講十個唔識對方嘅人出席葬禮，期間女主角發訊息畀死者，居然睇到讀咗訊息後嘅「雙藍剔」，引發主角去追查真相。

首播時間
喺香港，套劇喺2018年9月24號到10月19號逢禮拜一到五23:30-00:00喺ViuTV首播。
喺中國大陸嘅愛奇藝同星加坡Toggle兩個網上OTT平台，就早香港一個禮拜喺2018年9月17號開始首播，逢禮拜一到五00:00更新2集。
己畧黃公祠

己畧黃公祠係廣東潮州一間祠堂，地址係義安路鐵巷2號。
已發展國家

已發展國家（又叫做先進國家、發達國家，英文：developed country）係指經濟社會、發展水準同人民生活水準較高嘅國家，又叫做高經濟開發國家（MEDC）。已發展國家嘅普遍特徵係較高嘅人類發展指數、人均國民生產總值、工業化水準同生活品質。藉住開發自然資源都可以達到較高嘅人均國民生產總值同人類發展指數嘅，未必屬於已發展國家（例如汶萊、沙特阿拉伯、卡塔爾、阿聯酋）。
己連拿利

己連拿利（英文：Glenealy）係香港中環一條馬路，由雲咸街、下亞厘畢道交界開始，去到干德道、香雪道交界。佢係香港少數無中文同英文後綴嘅街名。
對立基因

對立基因（粵拼：deoi3 lap6 gei1 jan1，英文：allele）又嗌等位基因，係染色體入面基因座嘅DNA排序可能有好多不同嘅變化，而呢啲變化形式就叫對立基因。
對立角色

對立角色（英文：antagonist）係指個故仔入面同主角作對嘅角色，好多時（但唔一定）會係一個奸角。
對立事件

對立事件（complementary event）係統計學同概率論等領域嘅一個概念。「 嘅對立事件」（）係指「 冇發生」呢一件事件，而  定義上會等如 。
對稱密匙密碼

對稱密匙密碼嘅圖解；家陣有兩個人（Bob 同 Alice）之間通訊，明文係 Hello Alice!，加密同解密都係用同一條「鎖匙」嚟做。
對稱密匙密碼（symmetric-key cryptography）泛指傳訊人同收訊人用嘅密匙一樣嘅密碼體制。密匙係指用嚟幫手做加密同解密嘅額外資訊，例如圍欄密碼法同凱撒密碼法當中嘅  以及係彼利菲密碼法同維吉尼密碼法當中用到嗰啲關鍵字。喺實際應用上，用家梗要有啲方法傳達有關「密匙係乜」嘅資訊，收訊人先會有能力做解密，通常係傳訊人同收訊人事先講好個用開嘅密匙，或者係傳訊人要傳信息之前講個密匙俾收訊人知。一路直至 1976 年中為止，世上嘅加密方法冚唪唥都係用對稱密匙密碼做嘅。
對聯

對聯（粵拼：deoi3 lyun2），又簡稱「對」（粵拼：deoi2），係兩行漢字句，對仗要工整，平仄要夾啱。喺一啲廟宇嘅門口或者村口等地方都可以見得到。另外，農曆新年嗰陣，好多地方例如啲屋苑、鋪仔都會掛啲同新年有關、好意頭嘅對聯出嚟，呢啲就叫春聯。

例對聯
風聲雨聲讀書聲，聲聲入耳；
（粵拼：fung1 sing1 jyu5 sing1 duk6 syu1 sing1 sing1 sing1 jap6 ji5）
家事國事天下事，事事關心。
（粵拼：gaa1 si6 gwok3 si6 tin1 haa6 si6 si6 si6 gwaan1 sam1）

嵌字聯
嵌字聯
所謂嵌字聯即係將一啲人名、地名、公司名等等「嵌」入去副對聯到，好多時都係嵌喺上聯、下聯對應嘅位置到，例如右圖所示就係一對嵌字聯，嵌咗「牛」、「池」兩個字：牛斗之墟巍然見滄桑；池中難囿火中觀鳳凰。
帕格尼尼

帕格尼尼（意大利文：Niccolò Paganini，1782年10月27號—1840年5月27號）係意大利音樂家，亦係位小提琴大師，出名作品包括《小提琴獨奏24首隨想曲》。
帕桑

帕桑（Pasan），係印度中央邦沙赫多爾縣嘅一個城鎮。總人口29566（2001年）。

人口
帕桑喺2001年嘅總人口29566人，其中男人15581人，女人13985人；0—6歲人口4196人，其中男2164人，女2032人；識字率64.88%，其中男人係73.81%，女人係54.94%。
帕榮寺

帕榮寺（粵拼：paak3 wing4 zi6*2；泰文：วัดประยูรวงศ์สวัสดิ์）係泰國曼谷嘅佛寺，拉瑪三世時期（1824年—1851年）起，2009年重修。2013年攞聯合國教科文組織亞太區文化遺產保護獎嘅卓越獎。
2014年10月16號，帕榮寺同中國嘅法門寺結成兄弟寺院。
帕洛斯德拉夫龍特拉

帕洛斯德拉夫龍特拉（Palos de la Frontera），係西班牙安達盧西亞嘅一個城鎮，人口差唔多1萬。呢座城係西班牙哥倫布探險家出發去美洲嘅起點。
小行星320

小行星320（320 Katharina），係太陽系小行星帶嘅一粒小行星，喺1891年10月11號發現。
小行星321

小行星321（321 Florentina），係太陽系小行星帶嘅一粒小行星，喺1891年10月15號發現。
小行星318

小行星318（318 Magdalena），係太陽系小行星帶嘅一粒小行星，喺1891年9月24號發現。
小行星323

小行星323（323 Brucia），係太陽系小行星帶嘅一粒小行星，喺1891年12月22號發現。
小行星324

小行星324（324 Bamberga），係太陽系小行星帶嘅一粒小行星，喺1892年2月25號發現。
小行星325

小行星325（325 Heidelberga），係太陽系小行星帶嘅一粒小行星，喺1892年3月4號發現。
小行星326

小行星326（326 Tamara），係太陽系小行星帶嘅一粒小行星，喺1892年3月19號發現。
小行星327

小行星327（327 Columbia），係太陽系小行星帶嘅一粒小行星，喺1892年3月22號發現。
小行星319

小行星319（319 Leona），係太陽系小行星帶嘅一粒小行星，喺1891年10月8號發現。
小行星322

小行星322（322 Phaeo），係太陽系小行星帶嘅一粒小行星，喺1891年11月27號發現。
專門店

專門店，係鋪頭嘅一種。一般賣嘅嘢只有一種，好似賣刀嘅專門店，不過，專門店勝在同一種嘢都有好多唔同嘅款式，同埋通常好了解各樣嘢嘅特質。
尉氏

尉氏係中國河南開封一個縣，總面積1257平方公里，人口85萬。
尉遲迥

尉遲迥（粵拼：wat1 ci4 gwing2，516年—580年9月11號），字薄居羅，河南郡洛陽縣（而家嘅河南省洛陽市東）人，老竇係尉遲俟兜，亞媽係昌樂大長公主，北周名將，周文帝嘅外甥，爵封蜀國公。
專輯

專輯（粵拼：zyun1 cap1），又叫音樂專輯，亦有叫法係唱碟，係種音樂錄製保存形式，20世紀頭開始出現，初頭係黑膠唱片，1950年代發展出密紋唱片，1990年代再發展出光碟。
專輯可以按收錄歌曲數量而分做大碟、細碟、單曲三大類，最常見專輯都係大碟，通常收錄多過8隻歌。

專輯類
呢節未有人寫，歡迎編撰。 請幫加返相關資訊。
尉遲敬德

尉遲敬德（粵拼：wat1 ci4 ging3 dak1，585年—658年12月26號），名融，字敬德，朔州善陽（而家山西朔州市朔城區）人，係隋末大唐初嘅軍事人物，凌煙閣廿四功臣之一，死後謚號忠武。
尉官

尉官係軍銜類型嘅一種，比校官細，比士官大。
尉犁

尉犁係中國新疆巴音郭楞一個縣，人口10萬。
尉遲氏

尉遲（粵拼：wat1 ci4）係唐人姓氏，喺《百家姓》裏頭排第419位，依家經已冇乜人用。
呢篇尉遲氏係同姓氏有關嘅楔位文章，重未寫完嘅。麻煩你幫手充實佢。
尹度玹

尹度玹，係大韓民國嘅一個男藝人同埋歌手。
尹天照

尹天照（暱稱阿照，英文：Eric Wan Tin chiu，1964年10月28號—）係香港男演員。1983年亞洲電視第二期藝員訓練班畢業，隨即主持細路節目《500飛虎隊》。1998年以電視劇《我和殭屍有個約會》成為亞洲電視首席小生。近年開始踏足電影界，除咗演出亦都有做監製工作。
尹寶拉

尹寶拉，係大韓民國嘅一個女藝人同埋歌手。
尹尚浩

尹尚浩（1969年12月2號—）係大韓民國嘅一個男演員。

演出
呢節要加長。
尹志德

尹志德係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
尹宜公

尹宜公（1924年10月21號—2005年12月13號），用過趙華同趙定華呢兩個名，係中國詞曲作家。佢喺雲南彌渡密祉出世。

簡歷
1942年，佢考入雲南大學。喺1947年，佢喺《月亮出來亮汪汪》、《放羊調》等雲南彌渡山歌入面整理同改編咗一隻民歌，之後就做咗佢嘅代表作——《小河淌水》；同年亦加入中國共產黨。
尹彩暻

尹彩暻，係大韓民國嘅一個女藝人同埋歌手。
徐聖翔

徐聖翔，親北京派在香港台裔商人，曾經任職港澳台灣同鄉會理事、會長、副會長等職位。
徐聯安

徐聯安，香港親中派政治人，香港再出發大聯盟發起人之一。
徐竫雯

徐竫雯（1996年8月19號—）係中華台北女子網球手，臺灣高雄出世。

球員生涯
徐竫雯係右手揸拍（雙手反手）。
徐耀祥

徐耀祥，香港親中派自由黨政治人物兼商界人士，會德豐地產兼九龍倉集團高層人員。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會香港僱主聯合會界別委員。
徐聞

徐聞喺中國廣東湛江，而今係個縣，叫徐聞縣。面積1780平方千米，人口67萬。郵政編碼524100。縣人民政府駐徐城鎮。係廣東省最南嘅縣。

行政區劃
下轄14個鎮、2個鄉：
鎮：徐城鎮、和安鎮、曲界鎮、錦和鎮、新寮鎮、下洋鎮、前山鎮、龍塘鎮、海安鎮、邁陳鎮、西連鎮、下橋鎮、南山鎮、外羅鎮。
鄉：城北鄉、角尾鄉。
徐穗珍

徐穗珍（1998年3月9號—）係大韓民國女歌手，做過CUBE旗下女團(G)I-DLE嘅主舞。
徐翔

徐翔（粵拼：ceoi4 coeng4，1977年2月—）又名徐強，浙江寧波人，中國私募投資人物，現為上海澤熙投資管理有限公司總經理。佢炒股風格以「快准狠」而出名，被中國股民稱為「私募一哥」。

生平
徐翔喺17歲時，以數萬元成本進入股票市場炒股。高中畢業後，喺家人嘅同意下，放棄了高考，專注於投資。此後，佢專心研究和學習股票，並睇國外嘅投資方法。早年時期嘅徐翔經常出冇於寧波嘅銀河證券解放南路營業部（今為光大證券解放南路營業部），與唔少游資結識，獲利出眾，因而喺當地投資圈漸漸出名，與另一位著名游資徐海鷗並稱「大小徐」。19歲時曾被上海嘅黑幫脅迫，幫助黑幫操盤炒股。
約莫喺2000年之後，隨着中國股市進入熊市階段，徐翔開始琢磨短線套利技術。佢與銀河證券解放南路營業部嘅廿多名游資，通過集中資金將股價拉至漲停板、而後喺拉升一兩個漲停板後平倉出貨嘅方式，套攞大量利潤。佢哋也能夠掂地「追漲停板」，往往獲利比庄家更多。2003年2月15日，《中國證券報》報導了銀河證券寧波解放南路營業部嘅呢群游資，將佢哋稱為「寧波漲停板敢死隊」，從此以後，徐翔呢一名字進入了公眾視野。
2005年，徐翔從寧波搬到上海，喺浦東新區嘅湯臣一品買下了豪宅，佢嘅上班地點喺湯臣一品對面嘅東亞銀行大廈，每天喺距離東亞銀行500米左右嘅上海國際金融中心食午飯。佢喺2007年嘅牛市中獲得大量利潤，喺2009年成立上海澤熙投資管理有限公司，並擔任總經理。然而，澤熙投資嘅基金並唔對外開放募集資金，只有少數特權階層能買到。
徐翔投資風格彪悍，因而被中國股民稱為「寧波漲停板敢死隊總舵主」，佢和澤熙私募持倉抑或關注嘅股票被稱為「徐翔概念股」，受到中國股民嘅熱捧。然而，徐翔本人對「總舵主」嘅稱號非常厭惡。與媒體與網絡對其熱捧相對嘅系，徐翔為人極為低調，甚少喺公眾面前露面。喺被查之前，徐翔嘅年齡、籍貫無一被確認。佢唔允許媒體對其影相，因而甚至連網絡上長期流傳嘅照片都系錯誤嘅。曾擔任過澤熙投資總經理助理嘅葉展描述稱，徐翔對股市嘅研究異常專注，冇任何其他嘅愛好。佢一天睇盤12個小時，系股市嘅「苦行僧」。2015年6月上旬，由寧波經信委下屬嘅《甬商》雜志發布「2015甬商百富榜」，徐翔以19.6億元嘅身家位居該排行榜嘅第44位。然而人們普遍認為其身價遠遠唔止呢個數字，媒體和網絡流傳最廣嘅講法稱佢嘅個人資產有40億元左右。
2011年7月，有傳稱澤熙投資因違規而被查。徐翔曾首次接受證券媒體嘅采訪，否認違規操作和被監管部門調查嘅傳聞。佢喺2014年嘅牛市中也獲利匪淺，並喺2015年6月嘅股災之前掂逃頂。喺股災期間，徐翔曾就系否參與做空接受過公安機關嘅調查，隨後澤熙投資對外發布聲明，否認參與股指期貨交易。7月，喺中國政府決定出資救市時，曾邀請徐翔參與。但徐翔認為參與救市將不可避免地接觸到一些關鍵嘅內幕信息，呢對私募基金管理人嚟講非常危險，因而拒絕了呢個要求。
據《每日經濟新聞》披露，喺2015年10月31號晚間，中國公安部門進駐澤熙投資上海總部嘅寫字樓，將其查封，將電腦、文件等資料帶走。11月1日，一則徐翔在在寧波杭州灣跨海大橋上遭到公安機關逮捕嘅消息喺網絡上廣泛流傳。消息傳出後，澤熙投資官網因為訪問量過多而無法打開。同日晚間，官方媒體發布消息，稱徐翔被指控涉嫌非法手段獲攞股市內幕信息，從事內幕交易、操縱股票交易價格等違法犯罪，已被逮捕公安機關逮捕。坊間傳聞抓捕徐翔由公安部直接部署，上海公安部門負責具體執行。當日系徐翔祖母嘅百歲生日，徐翔被捕時系度從上海趕往寧波嘅途中，旋即被公安機關押往北京，未能如期出依家祖母嘅壽宴上。
翌日（周一），A股股市11月份遭遇「開門黑」，「徐翔概念股」嘅股價紛紛下挫甚至跌停，並帶動各指數下跌。當日收盤上證指數下跌1.70%，深證成指下跌2.09%，創業板指下跌1.87%。
根據搜狐財經網引述知情人士嘅消息，徐翔管理嘅澤熙投資常年替中共高層官員理財，徐翔案可能牽扯出多名部級官員。喜投網董事長、知名投資人黃生認為，徐翔被抓之後，「更大嘅風暴要嚟」。
山口貴弘

山口貴弘（1984年5月8號—）係日本足球員，司職後衞，效力大分三神。
山口隆行

山口隆行 ，係日本嘅一個男配音員。

配音作品一覽
呢個表唔完整，歡迎加料。
山口麻美

山口麻美（1986年8月13號—）係日本足球員，踢前鋒，曾經喺2007～2011年間為日本女子足球代表隊出場18次，入咗8球。
山口龍彌

山口龍彌（2000年2月9號—）係日本足球員，打後衞位置，效力大阪飛腳。
山圩

山圩鎮（壯語：Sanhih Cin），係中國廣西壯族自治區崇左市扶綏縣轄下嘅一個鎮。面積283平方千米，人口38000人（2011年）。

行政區劃
下轄1個社區、11個村：
社區：山圩社區。
村：渠透村、那利村、壩引村、昆侖村、平天村、那派村、平搞村、那白村、玉柏村、九塔村、那任村。
山口雷法足球會

山口雷法足球會（日文：レノファ山口FC）係日本一支職業足球隊，日本乙組職業足球聯賽（J2）球隊之一。球會根據地係山口縣，主場係維新百年記念公園陸上競技場。

史
佢嘅前身係山口県教員団足球部，1949年成立。2015年加入日本職業足球聯賽。

隊名
隊名中「レノファ（Renofa）」係「renovation[維新]」頭文字「レノ（Reno）」同「fight[戰鬥]」同埋「fine[精神/元氣]」嘅「ファ（Fa）」組合詞。
山嘴

山嘴（粵拼：saan1 zeoi2），原寫山觜，又寫山咀，指山嘅山腳，打橫突出來嘅尖頭。一般喺山區V形谷地，向河流突出又同山嶺相連嘅山坡帶。亦可以喺兩個山坑之間凸出嘅部分。兩個山嘴之間凹落去嘅叫山窩。
地理學上分山嘴有交錯山嘴、曲流山嘴、削平山嘴。呢三種類型山嘴有以下定義：
交錯山嘴：喺河谷兩側交錯排列嘅山嘴。
曲流山嘴：深切河谷兩岸形成嘅山嘴。
削平山嘴：山嘴形成後，畀河水削平。
喺地形圖上，山嘴嘅等高綫呈V字形，V字尖嘴對嘅係低地。
山貝

山貝（英文：Shan Pui），原名山背，係香港新界元朗區十八鄉一條村，即係山貝村。嗰度位置同元朗舊墟隔咗座山，所以叫「山背」，之後雅稱做「山貝」。村民多數係林氏族人。
山貝河

山貝河（又叫山背河或元朗河）係香港西北區一條冇蓋嘅糞渠，嚮新界元朗區。大棠山頭開始係山水，向北流去元朗市中心收集人糞、元朗工業園收工業污水、米埔、橫洲同甩洲流呀流，水質越嚟越濃郁大味，匯合錦田河流出后海灣。嚮元朗市中心條明渠所以雅稱做元朗渠。
山谷祥生

山谷祥生 ，係日本嘅一個男配音員。

配音作品一覽
呢個表唔完整，歡迎加料。
山貓

山貓（學名：Lynx），又叫猞猁，係貓科其中一屬動物，叫山貓屬或者猞猁屬，而家有4個品種。
山貝涌口休憩處

山貝涌口休憩處（英文：Shan Pui Chung Hau Sitting-out Area）係香港公園同遊樂場，喺元朗十八鄉山貝涌口村。行政上歸元朗區。設施有戶外乒乓球檯。
山越享太郎

山越享太郎（1991年3月18號—）係日本足球員，司職後衞，效力過川崎前鋒，及栃木SC。
山越郡

山越郡係日本北海道渡島支廳嘅一個自治郡，郡名起源於阿伊努語嘅「yam-us-nay」（栗子多嘅河川）。

轄區
轄下有1町。
長萬部町
山路修

山路修（1929年8月31號—）係日本足球員，司職後衞，曾經喺1954年爲日本足球代表隊出場1次。
山谷道邨

山谷道邨（英文：Valley Road Estate）係香港一個已經拆咗嘅公共屋邨，原址位於九龍老龍坑。

歷史
山谷道邨所在嘅老龍坑前身係山谷道木屋區，「山谷道」就係因位於老龍坑山谷而得名。1961年木屋區大火，政府收返塊地，交畀工務局起屋邨。全邨合共有16座舊型政府廉租屋大廈，1964年落成，嗰時名為山谷道政府廉租屋邨（Valley Road Government Low Cost Housing Estate），由屋宇建設委員會管理。1973年屋邨改由新成立嘅香港房屋委員會管理並改名為山谷道邨。山谷道邨喺2001年至2002年清拆。

社區設施
屋邨設計預留咗28個舖位、兩間幼稚園（喺第8座地下，真真幼稚園同埋麗麗幼稚園）同埋14個街市檔位。

其後發展
2000年，香港房屋委員會宣布會喺山谷道邨舊址起5座高48層嘅居者有其屋，並採用非標準間隔，被稱為「超級居屋」，並預計2005年落成。但隨後政府喺2002年決定停建居屋，房委會將地皮交還政府作私人住宅發展，期間土地一直空置，並以短期租約出租地皮作停車場。
2010年，香港政府落實喺山谷道邨第一同埋第三期土地，起港鐵觀塘綫延綫同埋沙田至中環綫何文田站，2016年落成。另外亦撥出土地畀香港理工大學起第二座學生宿舍，2012年落成。第二期土地（即係北部第1至第5座範圍）就喺2010年6月8號公開拍賣，結果由新鴻基地產以109億港元投得，嗰時係香港歷來成交金額第二高嘅地皮，其後塊地起咗私人樓天鑄。
何文田站（中間偏左）
前山谷道邨二期重建成豪宅天鑄
香港理工大學何文田學生宿舍
山越康平

山越康平（1993年5月4號—）係日本足球員，司職後衞，效力大宮松鼠。
山本康裕

山本康裕（1989年10月29號—）係日本足球員，司職中場，效力磐田山葉。
山本大貴

山本大貴（1991年11月15號—）係日本足球員，司職前鋒，效力松本山雅。
山本孝平

山本孝平（1986年4月15號—）係日本足球員，司職前鋒，效力過湘南比馬，及水戶蜀葵。
山本希望

山本希望 ，係日本嘅一個配音員，出名嘅配音作品有我的朋友很少。

配音作品一覽
呢個表唔完整，歡迎加料。
山本大稀

山本大稀（1992年3月25號—）係日本足球員，司職中場，效力過鳥取飛翔，及栃木SC。
山本圭子

山本圭子 ，係日本嘅一個配音員，出名嘅配音作品有海螺小姐。

配音作品一覽
呢個表唔完整，歡迎加料。
山本富士雄

山本富士雄（1966年5月27號—）係日本足球員，司職後衞，效力過浦和紅鑽，NKK，及平塚比馬。
山本啓人

山本啓人（1988年10月16號—）係日本足球員，司職中場，效力過草津溫泉，及鹿兒島聯。
感覺毛

貓有感覺毛。
感覺毛（whiskers / vibrissae）係指某啲哺乳類有嘅毛，生喺面上，佈滿神經線，令隻動物可以感覺周圍空氣嘅震動。

原理
感覺毛𥚃面冇神經連接，但係有特別嘅感受細胞。同其他毛髮唔同嘅地方係，喺同佢哋連接嘅毛囊位有一個獨特嘅血囊連接。只要同感覺毛有細微嘅觸碰就會令血嚢受壓，𥚃面嘅血液就會受壓，刺激到感覺毛底部嘅力感受器。
修剪或者整走動物嘅感覺毛會極大咁影響佢咃嘅感受能力同靈敏度。例如剪去家貓嘅感覺毛會令到佢咃喺轉彎嗰陣過份反應，走路嗰陣亦都會平衡唔到。呢啲情況都要係佢哋嘅感覺毛重新生返之後先可以改善。
感覺神經細胞

感覺神經細胞（sensory neuron）係專門負責喺啲感覺器官－即係眼耳口鼻等等－嗰度對外界嘅刺激起反應嘅神經細胞。感覺神經細胞會將呢啲刺激帶嘅訊息以電流同化學訊號嘅方式傳達，例如好多種動物嘅眼入面有視覺神經細胞，會對光有反應，令到佢哋喺有光嘅環境入邊睇到嘢。
感覺神經

感覺神經（sensory nerve / afferent nerve）係指將感官訊號傳去中央神經系統嘅神經線。
感覺型失語症

感覺型失語症（英文：fluent aphasia）係一種同語言相關嘅病。有感覺型失語症嘅病人講嘢嗰陣能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係「我知隻狗有啲唔舒服所以我想佢去行吓，我想好似你講嘅噉照顧吓佢」（一句意思上有少少九唔答八嘅句子）。呢種病通常係源於大腦皮層嘅韋力卡區有病變。
感覺方式

一隻感覺方式（英文：sensory modality）係指一件刺激當中會獨立噉刺激其中一個感官嘅一部份，例如光、聲同氣味等都係感覺方式。
感覺

感覺（Feeling）係指內心對外界嘅感受，由各種感知去影響思維同情感。
巨星

大星，好似酉陽雜記寫豬怪，「怪亦隨至、聲遶草積數匝、瞪目視鵠所潛處、忽變為巨星、騰起、數道燭天。」豬傳說同北斗有關。

人
巨星，英文Superstar，又天王巨星、超級巨星、超級明星，講人表現出眾兼好出名。
巨星不易工作室No.1

《巨星不易工作室No.1》係中國歌手毛不易出嘅第一張唱碟、第一張現場專輯。喺2017年9月1號由哇唧唧哇娛樂文化發行。

簡介
呢張現場專輯收錄咗毛不易喺《明日之子》唱嘅歌，呢7隻歌全部都係由毛不易填詞同作曲，並喺《明日之子》首唱。
巨棘鱸科

巨棘鱸科（學名：Ostracoberycidae）係輻鰭魚綱單鰭魚目嘅其中一個科。
巨星不易工作室No.2

《巨星不易工作室No.2》係中國歌手毛不易出嘅第二張唱碟、第二張現場專輯。喺2017年12月14號由哇唧唧哇娛樂文化發行。

簡介
呢隻碟收錄咗7隻歌。
巨棘角鮟鱇科

巨棘角鮟鱇科（學名： Gigantactinidae）係輻鰭魚綱鮟鱇目嘅其中一個科。
巨海蝠魚

巨海蝠魚（學名：Malthopsis gigas）係棘茄魚科海蝠魚屬嘅其中一個種。
巴巴斯特羅

巴巴斯特羅（西班牙文：Barbastro）係西班牙亞拉岡威斯卡省一座城，住1.7萬人。
巴巴羅薩作戰

巴巴羅薩作戰係1941年6月22號開始希特拉攻擊蘇聯嘅一場仗。
德國出動120個師嘅兵力兵分三路，直逼列寧格勒、莫斯科同埋基輔。喺第一日嘅行動德軍勢如破竹節節進迫，到咗第五日，佢哋已經深入蘇聯境內。到咗8月，形勢開始對德軍不利，希特拉最初以為喺冬季來臨之前就可以將蘇聯紅軍殲滅，但係佢低估咗蘇聯紅軍嘅實力，結果戰事拖延落去，德軍最終慘敗。
維基同享有多媒體嘅嘢：Operation Barbarossa
巴富街運動場

巴富街運動場，香港田徑運動場之一，喺九龍何文田石鼓街，近巴富街，英文叫Perth Street Sports Ground。行政上歸九龍城區。設施有運動場、硬地球場、籃球場、排球場，以及七人足球場。
場一九六七年六月開張，今歸康樂及文化事務署管。
就近學校有幾間，如何文田官立中學、五旬節中學同九龍小學。
巴布亞

巴布亞（Papua）係印尼一個特區，喺西新畿內亞，人口283萬，首府查亞普拉。
巴巴多斯

巴巴多斯（英文：Barbados）係加勒比海一國，響西印度群島最東面，首都係橋鎮。
巴巴里海賊

巴巴里海賊，又叫巴巴里海盜，係北非巴巴利海岸嘅海賊，活躍喺16到19世紀，主要俘虜基督徒賣佢哋做奴隸。
巴巴爾普爾阿吉特馬爾

巴巴爾普爾阿吉特馬爾（Babarpur Ajitmal），係印度北方城邦Auraiya縣嘅其中一個城鎮。人口24550（2001年）。
恆峰花園

恆峰花園（英文：Granville Garden）係香港一個私人屋苑，喺新界沙田區大圍香粉寮，1997年起好，有3棟高28層嘅住宅，提供666個住宅單位。
恆星時

恆星時（英文：Sidereal time）係天文學入面用地球自轉幅度去定位天體嘅時間單位。
恆星演化

恆星演化，講恆星生滅變化，由生至滅，由滅而生。恆星長命短命，要睇佢質量幾多。質量越大燒得越急，命短。相反，細就細水長流，核燃料有排燒，命長。質量極多，就得幾百萬年命。而質量好細，條命長到幾萬萬萬年咁長，長過今日宇宙年齡。所有恆星都出自氣同塵，受萬有引力而聚埋，一解叫星雲同分子雲。百萬年間，原恆星沉澱成平衡狀態，成主序星。
有核聚變而成恆星。至初能源，主序星恆星核中氫原子聚變。後來星核就化成氦，改外層氫原子聚變。咁過程會變大，至終化成紅巨星。有啲就連氦都聚變，至重嗰啲會聚變更重元素。一但耗盡核燃料，就化成白矮星，外層會推走，成恆星狀星雲。質量大嗰啲，變超新星爆發，鐵核化成極密中子星或黑洞。宇宙年齡未足以睇到紅矮星結局，恆星模型推斷，會變光變熱，直至氫原料耗盡，變低質量白矮星。
由於恆星相對人來講，等好多世紀，都難以睇到變化，唔能單睇一粒星。要理解就睇睇無數星星，各自去到唔同階段。今日用電腦去模擬恆星結構。
恆春機場

恆春機場（粵拼：hang4 ceon1 gei1 coeng4）係喺臺灣屏東縣恆春鎮嘅一個機場，喺2003年12月29號起好，2004年1月12號啟用。
恆星形成

恆星形成（star formation）係分子雲嘅高密度區域崩潰，成為波噉形嘅電漿，最後形成恆星嘅過程。
恆山

恆山（粵拼：hang4 saan1），又叫元嶽（jyun4 ngok6）或常山（soeng4 saan1），係位於中國山西大同渾源嘅山。佢係中國五嶽之中最高嘅。

概 況
恆山有150公里長，其中最高峰係玄武鋒，有2016.1米高。其中主峰嘅東邊有天峰嶺，西邊有翠屏山，兩座山係隔咗條河對住嘅，所以佢嘅地勢好牙煙吓。喺山上嘅懸空寺就同日本嘅三佛寺一樣，都係掛喺半空嘅。喺上面望落嚟，就好似掛喺天空噉，係北嶽有名嘅景觀。

有關嘅成語同詩句
七月猴，恆山八命列封侯。　　——　　黃庭堅　《長短星歌》
龍沙王氣，恆山秀色，德星光動南州。　　——　　王惲　《望海潮乙卯歲端午賦北郊騎鞠呈節使史》
恆山北臨岱，秀崿東跨幽。　　——　　李夐　《恆嶽晨望有懷》
遙憶代王城，俯臨恆山後。　　——　　韋鎰　《經望湖驛》
策勳禮畢天下泰，猛士按劍看恆山。　　——　　劉禹錫　《平蔡州三首》
惻愴恆山羽，留連棣萼篇。　　——　　駱賓王　《丹陽刺史挽詞三首》
既非蜀帝魂，恐是恆山禽。　　——　　李群玉　《相和歌辭•烏夜啼》
山川繚繞蒼冥外，殿宇參差碧落中。　　——　　鄭洛　《過懸空寺》
恆安邨

恆安邨係香港嘅一條公共屋邨，喺新界馬鞍山恆錦街1號，一共有7座樓，1987年入伙。
恆寶華庭

恆寶華庭（粵拼：hang4*6 bou2 waa4 ting4）係中國廣東廣州嘅一間大型綜合商場，喺2001年起好，位置喺荔灣區寶華路、多寶路同逢源路之間。
呢間商場係後生仔女最鍾意行街買嘢嘅地方，尤其係歐洲站啲品牌最多人去幫襯，因為佢啲貨重平過原版專櫃好多。
恆心

恆心（粵音：hang4 sam1；英文：persistence）係種性格特質。如果話一個人有恆心（恆心度高），即係話佢冇咁易會因為挫敗而放棄手上追求緊嘅目標。
日月精忠

《日月精忠》（英文：A Man for All Seasons）係一部1966年嘅英國電影，由佛烈辛尼曼執導，喺奧斯卡金像獎攞到最佳電影等多個獎。故仔主角係16世紀英國亨利八世時代嘅大臣湯瑪斯摩爾。
日月魚

日月魚（學名：Amusium pleuronectes），係海扇蛤科日月蟶屬動物，雖然個名叫魚，但佢其實係貝類海鮮。日月魚有圓形殼，一邊紅色似太陽，另一邊白色似月光，所以就叫「日月魚」。廣東人將日月魚曬乾後，會用嚟煲湯。
浸緊嘅乾亞洲日月蛤（日月魚），準備拎去煲湯
日本18種住法

《日本18種住法》（英文：18 Ways Of Living In Japan）係香港電視廣播有限公司嘅遊埠節目，由李佳芯、周吉佩做主持，喺2023年11月13號到11月22號香港時間逢禮拜一到三22:30到23:05喺翡翠台播。節目介紹日本各種民宿。
日暮頌歌

日暮頌歌（Nightwish）係芬蘭嘅交響金屬樂隊，1996年成立。
日月潭

日月潭係臺灣最大天然湖，面積7.93平方公里，喺中華民國南投縣魚池鄉。
日暮里站

日暮里站（粵拼：jat6 mou6 lei5 zaam6，日文：日暮里駅 / にっぽりえき）係喺日本東京都荒川區嘅一個火車站。

歷史
1905年（明治38年）4月1號：日本鐵道三河島 - 日暮里間，車站開業。
1906年（明治39年）11月1號：日本鐵道國有化，呢個站收歸國有。
1909年（明治42年）10月12號：制定咗線路名，而家屬於東北本線。
1928年（昭和3年）左右：車站往南移去到而家呢個站嘅位置。
1931年（昭和6年）12月19號 - 京成電氣軌道（而家嘅京成電鐵）車站開業。
1945年（昭和20年）2月25號：太平洋戰爭嗰陣時被空襲。
1952年（昭和27年）6月18號：日暮里站裏面發生乘客跌落事故。南側跨線橋（1928年建設）面向10號線嘅側板破裂令到乘客跌落，8個人死亡。
1954年（昭和29年）8月13號：乘客跌落事故之後，為咗減緩人潮，開挖咗谷中墓地下嘅崖地，同開始11、12號線月台新設工程。
1974年（昭和49年）：開始「日暮里站改良工程」，喺來線軌道移設切換工程。
1977年（昭和52年）：撤除兩座東北本線、高崎線嘅來線月台（5-8號線）。
1979年（昭和54年）12月：宣布新幹線延至上野，開始站內工程。廢止南側連結各月台嘅狹窄地下通道。
1987年（昭和62年）4月1號：國鐵分割民營化、東北本線（山手線、京濱東北線）、常磐線由JR東日本繼承。
1988年（昭和63年）3月13號：京濱東北線開始運行快速班次，午間時段嘅京濱東北線唔停靠呢個站。
2001年（平成13年）11月18號：JR東日本IC卡「Suica」啟用。
2005年（平成17年）4月1號：開業100周年。發行紀念橘卡、鐵路便當等等。
1923年9月1號發生關東大震災嘅避難列車。
1939年拍攝。7、8號線月台所見嘅京成電車月台
戰後日暮里站4號線嘅購物列車（1946年、影山光洋（日文：影山光洋）拍攝）
日暮里站內乘客跌落事故現場（1952年6月18日）
捽碟

捽碟係DJ播黑膠唱碟音樂嘅一種特別技巧，當唱機播緊碟時，強行用手指捽隻碟，令到唱機播嘅聲有唔同。
捽碟要用特製嘅唱針，如果用正常嘅唱針捽碟會整花張碟，張碟花咗就玩完。
掃冰者

《掃冰者》係新加坡新傳媒製作嘅警察題材電視劇，由張智霖、李南星、郭淑賢、連凱、陳法蓉、劉松仁主演。
捷行航空

捷行航空（Go First）係印度一間航空公司，2005年開張。
掂啊！光源氏

《掂啊！光源氏》（日文：いいね!光源氏くん）係日本漫畫家est em所畫嘅漫畫，喺《FEEL YOUNG》2015年12月號至2021年5月號連載。2020年俾日本放送協會（NHK）翻拍成電視劇，千葉雄大主演，4月至5月播映；續集會喺2021年6月7號首播。
捹頭丸

捹頭丸（粵拼：fing6 tau4 jyun2），又寫做揈頭丸，係一種毒品，亦係冰毒嘅衍生物同興奮劑，成日整成顏色唔同或好多唔同圖案嘅丸仔。呢種藥丸最先喺1912年喺美國出現，1976年由一位瘋狂科學家亞歷山大舒爾堅向心理醫生李奧謝夫（英文：Leo Zeff）推介之後而流行。
雖然捹頭丸初期可以抑制食欲，但科學家冇考慮到佢有好似上瘾同搞出唔停流血、高血壓、心臟病、肌肉壞死呢啲嚴重副作用，所以醫學界發現呢啲不良反應之後唔再用佢。呢種藥丸到而家為止未有正式嘅醫學範疇。1980年代中開始俾美國政府列入管制藥物。
掀起你的蓋頭來

《掀起你的蓋頭來》係王洛賓寫嘅中國西部民歌，改編自新疆烏孜別克族民歌《卡拉卡西烏開姆》（都有講法係改編自維吾爾族民歌《亞里亞》），係佢其中一個代表作。

簡介
1939年，王洛賓跟住西寧青海抗戰劇團，去到河西走廊編演抗戰舞台劇。有一次佢喺酒泉喀什地區揾到呢首南疆個民族舞曲，之後將呢首舞曲改編做《掀起你的蓋頭來》。
成績表

成績表（英文：Report Card）係一張評定學生喺唔同主科（中文，數學，科學等等）同埋其他術科能力表現嘅紙，上面印咗唔同科嘅分數，先生會將學生嘅成績登記，用名次嚟排先後，整成一張成績表，然後喺某一日派返畀佢地睇自己嘅成績，同時令家長了解仔女喺學校嘅表現。學校成績表對於學生嚟講係可以決定未來，因為升中學或者大學嗰時通常要睇返以前嘅成績表而決定收唔收呢個學生。
學校嘅成績表通常有唔同主科（語文，數學，科學，體育等等）嘅測驗同考試成績、全班名次、操行分、缺席日數、遲到日數、學生名、班別、學號、學校名、評語等等。而唔合格嘅科目（通常係低過60分）就會喺個分嘅右上角打粒星。有啲人就認為成績表唔應該排名次，因為噉樣會傷害某啲學生嘅信心同埋令佢地變得讀書只係為咗爭名次，冇咗當初讀書嘅初心。
成知勳

成知勳，係大韓民國嘅一個男藝人同埋歌手。
成田紗矢香

成田紗矢香 ，係日本嘅一個女藝人同埋配音員。
成績

成績，廣義上係指某項能力嘅測試結果，狹義上係指學習成績，例如考試嘅分數。成績得出嘅結果，係代表對過去某項活動嘅總評。

基本解釋
工作或學習嘅收獲或成就；成功嘅業績，例如：成績顯著。
有關比賽嘅結果，例如：喺比賽中得到良好嘅成績。
喺每個階段裏面學生嘅學習成果，例如：衡量學業成績嘅考試。
具體考試科目嘅分數，例如：數學科成績，98分/ A+。
成群打獵

成群打獵（英文：pack hunting）係指同一個物種嘅動物個體一齊獵食，好多時係嘗試合作殺死一啲單獨行動嗰陣殺唔到嘅大型獵物。出名興成群打獵嘅動物包括咗獅子、狼同人呀噉。
成田卓也

成田卓也（1981年8月24號—）係日本足球員，司職中場，效力TDK。
成田恭輔

成田恭輔（1992年5月2號—）係日本足球員，司職後衞，效力過SC相模原。
曉光街遊樂場

曉光街遊樂場（英文：Hiu Kwong Street Recreation Ground）係香港一公園同遊樂場，喺觀塘秀茂坪曉光街，行政上歸觀塘區。設施有籃球場。
曉光街

曉光街（英文：Hiu Kwong Street）係香港九龍觀塘區一條馬路，由觀塘協和街開始，去到秀茂坪秀茂坪道。
曉光街體育館

曉光街體育館，香港室內體育館之一，喺觀塘曉光街二號，英文叫Hiu Kwong Street Sports Centre。行政上歸觀塘區。設施有籃球場、排球場、羽毛球場、壁球場、乒乓球檯、活動室、舞蹈室。
日本曹洞宗

日本曹洞宗係漢傳佛教禪宗曹洞宗喺日本嘅分支，由日本高僧道元喺鎌倉時代開創。
日本標準時間

日本標準時間（粵音：jat6 bun2 biu1 zeon2 si4 gaan3；日文：日本標準時（にほんひょうじゅんじ Nihon Hyōjunji）；英文：Japan Standard Time，縮寫：JST），或者叫日本時間、東京標準時間，係日本全國所採用嘅時間，比世界協調時間快九個鐘（UTC+9），由獨立行政法人情報通信研究機構管理。日本目前冇實施夏令時間。

東京標準時間
東京嘅當地時間原本係UTC+9:18:59。直至1887年12月31號將東京時間校慢18分59秒改爲UTC+9（日本標準時間）。到咗1895年12月31號，日本標準時區轉為日本中央標準時間至1938年。
2013年5月22號，东京知事猪濑直树喺产业竞争力会议上提出咗将東京標準時間提前2钟（改為UTC+11）嘅提案。此举旨在通过加快东京金融市场嘅启动，提高东京市场嘅存在有。政府决定讨论呢个建议。但系，系噉之后嘅十年以上，关於呢个提案冇具体讨论过。

日本東京夏令時間
1938年東京時間再轉返日本標準時間直至1947年。由1948年至1951年，東京實施夏令時間，到咗1952年再冇實施夏令時間。

沿革
明治天皇簽署公布嘅《標準時關聯文件》
日本標準時間係喺1886年7月13號公佈嘅明治19年勅令第51號《本初子午線經度計算法及標準時之件中制定》。1888年1月1號起，將東經135度嘅時間確定為日本標準時間，以東經135度線為日本標準時子午線。
1895年12月28號公佈（明治天皇簽署日期為1895年12月27號）、1896年1月1號施行嘅明治28年勅令第167號《標準時關聯文件》又制定咗「西部標準時」，將東經120度（UTC+8）嘅時間訂為西部標準時，比八重山群島、宮古群島同埋日本殖民統治下嘅台灣、澎湖群島用；東經135度嘅時間改稱「中央標準時」。西部標準時同中央標準時之間有1個鐘時差。
1937年9月25號公布、1937年10月1號施行嘅昭和12年勅令第529號《明治28年勅令第167號標準時關聯文件修正案》刪除《標準時關聯文件》第2條，唔要西部標準時，中央標準時改為日本標準時間。
日本曆

日本曆泛指日本史上用過嘅曆法，現時日本係用格里曆，不過年份係用日本天皇嘅名號嚟數。
日本松山機場

松山機場（粵拼：cung4 saan1 gei1 coeng4，日文：松山空港）係日本愛媛縣松山嘅一個機場，1943年啟用，1956年開始民用。
日本書紀

日本書紀（jat6 bun2 syu1 gei2，日文：日本書紀），係日本留傳到而家最早嘅正史，原先叫《日本紀》，由舍人親王等人所寫，本書喺西元681年至720年（養老4年）搞掂。
日本書紀係日本楔位文，重未完成，麻煩你幫手補充內容。
日本松雀鷹

日本松雀鷹（Accipiter gularis）係種猛禽。早期嘅分類學家曾經將佢同松雀鷹當係同一種，直到近年觀鷹者多咗，先開始加以分辨，但的確好容易同松雀鷹混淆。種名 gularis 嚟自拉丁文 gula，喉嚨咁解，學名全部意思係「有喉線嘅鷹」。
本松雀鷹有 23-30cm 咁長，乸大隻過公。公鷹嘅翼內面有沉色嘅紋（dark barred underwings），翼面有淺色嘅紋（lightly barred underparts）， 深色嘅背脊同紅色嘅眼。鷹乸就有黃色嘅眼，深色玟嘅肚腩。鷹仔就有啡色嘅背脊同胸前有條紋。

分布
繁殖地主要喺中國（包括台灣）、日本、韓國、西伯利亞。冬天會飛去印尼同菲律賓，係一種長途遷徙鳥。

習性
日本松雀鷹係一種惡死、生猛嘅猛禽，成日喺空中主動挑釁其他猛禽。有時會發出同松雀鷹好似嘅尖細「啾啾啾~~」聲，好難分辨到。喺遷徙期間，日本松雀鷹成日同赤腹鷹同時出現，經常喺赤腹鷹嘅外圍獨自咁飛。
偏愛低海拔森林同農地之間嘅淺山疏林地帶，比松雀鷹更加鍾意開揚嘅平地。會一路飛一路捉雀仔食。
日本柚

日本柚，日文叫柚子（ユズ），係其中一隻柑桔屬生果，橙色皮，味道酸甜，日本菜同韓國菜都會用到。
日本武士

日本武士係日本古時一個社會階級，都係好識打嘅軍人，喺10世紀平安時代中期出現，到19世紀明治維新時期廢除。
平原郡

平原郡（韓文：평원군／平原郡 Phyŏngwŏn gun */?）係朝鮮民主主義人民共和國平安南道嘅一個郡。
平反八九民運議案

平反八九民運議案係喺香港議會上提過十二次嘅議案，主題係要求北京政府坦誠面對八九年天安門事件，開放政制；除咗1997年頭一次以大比數通過，以後十一次都被否決。

2009年
2009年嘅「毋忘六四事件，平反八九民運」議案，由李卓人動議，表決結果係：直選 19-9通過（0棄權）功能組別 4-7（11棄權）唔過；表決時李卓人邀請各議員起身為死難者默哀一分鐘；有人起有人冇起。四項修訂，論及曾蔭權嘅言論，同中史教科書嘅內容，都被否決。
公民黨嘅梁家傑話，唔應該怪學生，怪就怪當局處理件事嘅手法。湯家驊讀丁子霖嘅遇難者名單，講到個九歲細路哥點死，想喊讀唔落去。何俊仁話，中共唔肯面對歷史。陳淑莊話唔可以淨係掛住經濟發展唔理人權、民主同法治。
會計界嘅陳茂波話，而家重未掌握六四事件全部事實，所以好難平反。自由黨嘅劉健儀話件事係悲劇，但「歷史自有公論」。
李卓人就建制派議員例牌缺席辯論（呢次去咗睇93彊屍先生）聽到鐘響至返來投反對票，佢就話佢哋好似戲入面嘅彊屍。

2000年
2000年5月，司徒華動議：「本會呼籲：毋忘六四事件，平反八九民運。」 結果，地方選區及選舉員會 14贊成12反對通過；但功能組別 5贊成7反對9棄權否決。
平原斑馬

平原斑馬 係奇蹄目馬科下斑馬入邊嘅一挺，係東非同南非大草原上分佈最廣嘅一種斑馬。
平原馳龍屬

平原馳龍屬（粵拼：ping4 jyun4 ci4 lung4 suk6，Pampadromaeus），恐龍一種，係蜥形綱恐龍總目龍盤目嘅其中一種屬。
平台

平台係建築學上面嘅一個用字，指建築物下面個地基台階，佢將座建築比原來地面提升高一啲。

引申
平台引申用到去指體育運動比賽個頒獎台。
而公眾演講個演講人都有個演講台。
舞台表演個舞台就係一個表演平台。
中國大陸都成日講，要打造官民溝通平台，打造經濟合作平台。
而電腦軟件又話網上學習平台。
平台格鬥遊戲

平台格鬥遊戲（英文：platform fighter）係一種電子遊戲類型，結合咗平台遊戲同格鬥遊戲。玩家控制嘅角色要喺佈滿平台嘅環境入面移動，同時同對手進行格鬥。
一般認為，呢隻遊戲類型最典型嘅例子係《任天堂明星大亂鬥》。
平原縣

平原係中國山東德州一個縣，總面積1047平方公里，人口45萬。
拉斐爾·奧羅斯高·馬艾斯特利

拉斐爾·奧羅斯高·馬艾斯特利（西班牙文：Rafael José Orozco Maestre，1954年3月24號—1992年6月11號）係一個哥倫比亞嘅男歌手。佢係哥倫比亞音樂界嘅主要代表同歌手之一。
1992年，喺佢個女生日嗰日，佢喺屋企門口前面畀人刺殺。
拉斐爾·特魯希略

拉斐爾·特魯希略（西班牙文：Rafael Leonidas Trujillo，1891年10月24號—1961年5月30號），係多明尼加嘅獨裁者、軍官。喺1930年到1938年、1942年到1952年期間兩次做咗多明尼加總統。之後佢讓細佬做總統，而佢自己繼續喺幕後掌權，直到1961年俾暗殺死咗。
拉斯海瑪

拉斯海瑪係阿拉伯聯合酋長國城市，亦係拉斯海瑪酋長國嘅首府。
拉斯德·賓·穆罕默德·艾·馬克圖姆

拉斯德·賓·穆罕默德·艾·馬克圖姆（阿拉伯文：الشيخ راشد بن محمد آل مكتوم‎；1981年11月22號—2015年9月19號）係阿聯酋杜拜酋長穆罕默德·賓·拉斯德·艾·馬克圖姆嘅大仔。佢做過杜拜好多間投資公司、銀行嘅主要合夥人；2006年亞運會贏過120km個人耐力賽嘅2個冠軍，2008～2010年做過阿聯酋奧委會主席，2010年，佢俾美國科比斯雜誌評為全球最熱門嘅後生皇室成員之一。
2015年9月19號，拉斯德·賓·穆罕默德·艾·馬克圖姆因突發心臟病死咗，終年33歲。